
	Μουσική βραδιά
με Κύπριους Δημιουργούς
στο Σπίτι της Κύπρου 

Την Τετάρτη 17 Ιουνίου 2015  ο Πολιτιστικός Σύλλογος «Η Κύπρος» και το Σπίτι της Κύπρου διοργάνωσαν μουσική βραδιά με τίτλο Κύπριοι Δημιουργοί.
Τους παρευρισκομένους και τους συντελεστές της εκδήλωσης καλωσόρισε στο Σπίτι της Κύπρου η Μορφωτικός Σύμβουλος κ. Μαρία Παναγίδου.

Σύντομο χαιρετισμό απηύθυνε η Πρόεδρος του Πολιτιστικού Συλλόγου «Η Κύπρος» κ. Μύρνα Αγρότου η οποία ευχαρίστησε τόσο το Σπίτι της Κύπρου για τη διοργάνωση όσο και τους μουσικούς για τη συμμετοχή τους.

Στη μουσική βραδιά συμμετείχαν η Χορωδία του Πολιτιστικού Συλλόγου «Η Κύπρος» υπό τη διεύθυνση του Γιάννη Οικονoμάκη, ο Κώστας Χατζηχριστοδούλου, τραγούδι, ο Βασίλης Χατζηλούκας, επιμέλεια ορχήστρας, κιθάρα, ο Ζάχος Μουζάκης, πιάνο, ο Έκτορας Μάγος, κρουστά και ο Γιώργος Τοκατλίδης, μπουζούκι.
Η Χορωδία και ο Κώστας Χατζηχριστοδούλου ερμήνευσαν τραγούδια σημαντικών κυπρίων δημιουργών οι οποίοι χειροκροτήθηκαν ένθερμα από το ακροατήριο.

